Avis juridique important

|

31990L0660

Neuvoston direktiivi 90/660/ETY, annettu 4 päivänä joulukuuta 1990, sisämarkkinoihin liittyvistä Saksassa sovellettavista siirtymätoimenpiteistä ympäristönsuojelusta annettujen tiettyjen yhteisön säännösten osalta

Virallinen lehti nro L 353 , 17/12/1990 s. 0079 - 0080 Suomenk. erityispainos Alue 15 Nide 10 s. 0024  Ruotsink. erityispainos Alue 15 Nide 10 s. 0024

NEUVOSTON DIREKTIIVI,annettu 4 päivänä joulukuuta 1990,sisämarkkinoihin liittyvistä Saksassa sovellettavista siirtymätoimenpiteistä ympäristönsuojelusta annettujen tiettyjen yhteisön säännösten osalta (90/660/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 a artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),sekä katsoo, ettäEuroopan talousyhteisö on antanut tiettyjä ympäristönsuojelua koskevia sääntöjä,yhteisön oikeutta sovelletaan kokonaisuudessaan entisen Saksan demokraattisen tasavallan alueella Saksan yhdistymisestä alkaen,kyseisen alueen erityistilanne huomioon ottaen on osoittautunut välttämättömäksi antaa Saksalle lupa määrätä erityisestä määräajasta tiettyjen yhteisön oikeuden noudattamisen edellyttämien säädösten voimaan saattamiseksi,tämä koskee erityisesti direktiiveissä säädettyä vaarallisten aineiden luokitusta, pakkaamista ja merkintää koskevaa yhteisön järjestelmää sekä tiettyjen nestemäisten polttoaineiden rikkipitoisuutta,tässä tarkoituksessa määrättyjen mahdollisten poikkeusten olisi oltava luonteeltaan väliaikaisia ja mahdollisimman vähän yhteismarkkinoiden toimintaa häiritseviä,entisessä Saksan demokraattisessa tasavallassa voimassa olevien sääntelyjen sekä ympäristön tilan vuoksi poikkeusten laajuutta ei voida lopullisesti määrittää; tämän tilanteen kehittymisen huomioon ottamisen mahdollistamiseksi olisi säädettävä yksinkertaistetusta menettelystä perustamissopimuksen 145 artiklan toisen luetelmakohdan mukaisesti,ON ANTANUT TÄMÄN DIREKTIIVIN:1 artikla 1 Poiketen siitä, mitä vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetussa neuvoston direktiivissä 67/548/ETY(4), sellaisena kuin se on viimeksi muutettuna direktiivillä 90/517/ETY(5), säädetään, Saksan liittotasavallalle annetaan lupa toteuttaa tarvittavat toimenpiteet sen varmistamiseksi, että mainitun direktiivin säännöksiä noudatetaan entisen Saksan demokraattisen tasavallan alueella viimeistään 31 päivästä joulukuuta 1992.2 Saksan liittotasavallan on toteutettava tarvittavat toimenpiteet sen varmistamiseksi, että aineita ja valmisteita, jotka eivät ole direktiivin 67/548/ETY mukaisia, ei pidetä saatavilla yhteisön muilla alueilla kuin entisessä Saksan demokraattisessa tasavallassa. Näiden toimenpiteiden on oltava perustamissopimuksen ja erityisesti sen 8 A artiklan tavoitteiden kanssa yhdenmukaisia, eivätkä ne saa aiheuttaa tarkastuksia ja muodollisuuksia jäsenvaltioiden välisille rajoille.Aineista, jotka eivät sisälly direktiivin 67/548/ETY 13 artiklassa säädettyyn EINECS -luetteloon, on ilmoitettava mainitun direktiivin säännösten mukaisesti. Komissio määrää ennen 18 päivää syyskuuta 1981 entisen Saksan demokraattisen tasavallan markkinoilla olleiden ja EINECS -luetteloon sisältymättömien aineiden ilmoittamista koskevista edellytyksistä.2 artikla 1 Poiketen siitä, mitä tiettyjen nestemäisten polttoaineiden rikkipitoisuutta koskevan jäsenvaltioiden lainsäädännön lähentämisestä 24 päivänä marraskuuta 1975 annetun neuvoston direktiivin 75/716/ETY(6), sellaisena kuin se on viimeksi muutettuna direktiivillä 87/219/ETY(7), 2 artiklan 1 kohdassa säädetään, Saksan liittotasavallalle annetaan lupa poiketa kaasuöljyn sisältämän rikin enimmäispitoisuutta koskevasta velvoitteesta entisessä Saksan demokraattisessa tasavallassa Saksan yhdistymispäivänä tällä alueella sijaitsevien tuottajien eduksi.Saksan viranomaiset voivat antaa tällaisen luvan, jos kaasuöljyn sisältämän rikin enimmäispitoisuuden noudattaminen muodostaa kohtuuttoman vaatimuksen tietylle tuottajalle. Lupia ei voida antaa rikin 0,5 prosentin enimmäispitoisuuden ylittäville arvoille. Luvat on annettava kestoltaan rajoitettuina ja niiden voimassaolon on päätyttävä viimeistään 31 päivänä joulukuuta 1994.2 Saksan liittotasavallan on toteutettava tarvittavat toimenpiteet sen varmistamiseksi, että kaasuöljyä, joka ei ole direktiivin 75/716/ETY mukaista, ei pidetä saatavilla yhteisössä muualla kuin 1 kohdassa tarkoitetulla alueella. Näiden toimenpiteiden on oltava perustamissopimuksen ja erityisesti sen 8 a artiklan tavoitteiden kanssa yhdenmukaisia, eivätkä ne saa aiheuttaa tarkastuksia ja muodollisuuksia jäsenvaltioiden välisille rajoille.3 artikla Saksan liittotasavallan on ilmoitettava 1 ja 2 artiklan noudattamisen edellyttämät toimenpiteet viipymättä komissiolle, joka antaa ne tiedoksi muille jäsenvaltioille sekä Euroopan parlamentille.4 artikla 1 Mukautustoimenpiteistä ilmeisten aukkojen täyttämiseksi sekä tässä direktiivissä tarkoitettuihin toimenpiteisiin tehtävistä teknisistä mukautuksista voidaan päättää direktiivin 67/548/ETY 21 artiklassa säädettyä menettelyä noudattaen.2 Mukautusten tavoitteena on oltava sen varmistaminen, että 1 ja 2 artiklassa tarkoitettuja direktiivejä sovelletaan yhdenmukaisesti entisen Saksan demokraattisen tasavallan alueella, ottaen huomioon tällä alueella vallitseva erityistilanne sekä näiden direktiivien soveltamiseen liittyvät erityiset hankaluudet.Mukautuksissa on noudatettava edellä tarkoitettujen direktiivien periaatteita ja niiden on liityttävä läheisesti johonkin tässä direktiivissä säädetyistä poikkeuksista.3 Edellä 1 kohdassa tarkoitetuista toimenpiteistä on määrättävä viimeistään 31 päivänä joulukuuta 1992. Niiden soveltamisaika on rajoitettava samaan ajanjaksoon; kuitenkin 2 artiklassa tarkoitetun direktiivin osalta kyseinen määräpäivä on 31 päivänä joulukuuta 1994.4 Vaikeuksien ilmetessä jäsenvaltiot voivat saattaa asian komission käsiteltäväksi. Komissio käsittelee asian kiireellisenä ja tekee päätelmänsä liitteenään mahdolliset aiheelliset toimenpiteet.5 artikla Tämä direktiivi on osoitettu kaikille jäsenvaltioille.Tehty Brysselissä 4 päivänä joulukuuta 1990.Neuvoston puolestaPuheenjohtajaG. DE MICHELIS(1) EYVL N:o L 263, 26.9.1990, s. 40, sellaisena kuin se on muutettuna 25 päivänä lokakuuta ja 28 päivänä marraskuuta 1990(2) Lausunto on annettu 24 päivänä lokakuuta 1990 ja päätös on tehty 21 päivänä marraskuuta 1990(3) Lausunto on annettu 20 päivänä marraskuuta 1990(4) EYVL N:o L 196, 16.8.1967, s. 1(5) EYVL N:o L 287, 19.10.1990, s. 37(6) EYVL N:o L 307, 27.11.1975, s. 22(7) EYVL N:o L 91, 3.4.1987, s. 19


Avis juridique important

|

31996L0006

Komission direktiivi 96/6/EY, annettu 16 päivänä helmikuuta 1996, haitallisista aineista ja tuotteista eläinten ruokinnassa annetun direktiivin 74/63/ETY muuttamisesta (ETA:n kannalta merkityksellinen teksti)

Virallinen lehti nro L 049 , 28/02/1996 s. 0029 - 0030

KOMISSION DIREKTIIVI 96/6/EY,annettu 16 päivänä helmikuuta 1996,haitallisista aineista ja tuotteista eläinten ruokinnassa annetun direktiivin 74/63/ETY muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon haitallisista aineista ja tuotteista eläinten ruokinnassa 17 päivänä joulukuuta 1973 annetun neuvoston direktiivin 74/63/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 6 artiklan,sekä katsoo, ettädirektiivissä 74/63/ETY säädetään, että liitteiden sisältöä on jatkuvasti mukautettava tieteen ja tekniikan tietämyksen kehitykseen,aflatoksiini B1 -pitoisuuksia on tarpeen pienentää lypsylehmien täysrehussa, kun otetaan huomioon tarve estää tämän vieraan aineen esiintyminen maidossa, jatässä direktiivissä säädetyt toimenpiteet ovat pysyvän rehukomitean lausunnon mukaiset,ON ANTANUT TÄMÄN DIREKTIIVIN:1 artikla Muutetaan direktiivin 74/63/ETY liite I tämän direktiivin liitteen mukaisesti.2 artikla 1. Jäsenvaltioiden on saatettava voimaan tämän direktiivin liitteen noudattamisen edellyttämät lait, asetukset ja hallinnolliset määräykset viimeistään 31 päivänä heinäkuuta 1996. Niiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.3 artikla Tämä direktiivi tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.4 artikla Tämä direktiivi on osoitettu kaikille jäsenvaltioille.Tehty Brysselissä 16 päivänä helmikuuta 1996.Komission puolestaFranz FISCHLERKomission jäsen(1) EYVL N:o L 38, 11.2.1974, s. 31LIITE Korvataan liitteessä I olevan B osan 1 kohdan "Aflatoksiini B1" sarakkeessa 2 olevat sanat "Nautakarjan, vuohien ja lampaiden täysrehut (paitsi lypsylehmien, vasikoiden, karitsojen ja vuonien)" sekä sarakkeessa 3 oleva luku 0,05 seuraavasti:>TAULUKON PAIKKA>


Avis juridique important

|

31993L0018

Komission direktiivi 93/18/ETY, annettu 5 päivänä huhtikuuta 1993, vaarallisten valmisteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 88/379/ETY mukauttamisesta tekniikan kehitykseen kolmannen kerran

Virallinen lehti nro L 104 , 29/04/1993 s. 0046 - 0056 Suomenk. erityispainos Alue 15 Nide 12 s. 0174  Ruotsink. erityispainos Alue 15 Nide 12 s. 0174

KOMISSION DIREKTIIVI 93/18/ETY,annettu 5 päivänä huhtikuuta 1993,vaarallisten valmisteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 88/379/ETY mukauttamisesta tekniikan kehitykseen kolmannen kerran EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,ottaa huomioon vaarallisten valmisteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä 7 päivänä kesäkuuta 1988 annetun neuvoston direktiivin 88/379/ETY (1) ja erityisesti sen 15 artiklan,sekä katsoo, ettäneuvoston direktiivissä 92/32/ETY (2), jolla muutettiin seitsemännen kerran direktiiviä 67/548/ETY (3), korvattiin ilmaisu "teratogeeninen" ilmaisulla "lisääntymiselle vaarallinen" ja liitettiin muutos direktiiviin 88/379/ETY,direktiivin 67/548/ETY, sellaisena kuin se on viimeksi muutettuna komission direktiivillä 92/37/ETY (4), liitteessä VI määrätään uusista perusteista ja R-lausekkeista "lisääntymiselle vaarallinen" vaarallisuusluokalle sekä uusista käyttöperusteista tietyille vakiolausekkeille, jotka on erityisen vaaran laadun mukaan annettu vaarallisille aineille ja valmisteille, erityisesti lausekkeille R 33 ja R 64,direktiivin 88/379/ETY, sellaisena kuin se on viimeksi muutettuna direktiivillä 90/492/ETY (5), liitteessä I vahvistettuja määräyksiä on tarkistettava ja täydennettävä,direktiivin 88/379/ETY liitteessä II on erityismääräyksiä tiettyjen valmisteiden merkitsemisestä; näitä merkitsemistä koskevia erityismääräyksiä sovelletaan erittelemättä kaikkiin tarkoitettuihin valmisteisiin riippumatta siitä, pidetäänkö niitä vaarallisina vai ei tämän direktiivin mukaisesti,on ilmennyt tarvetta laatia lisää merkitsemistä koskevia erityismääräyksiä tietyille valmisteille, jotka sisältävät yhtä tai useampaa vaarallista ainetta, mutta jotka eivät ole välttämättä vaarallisia direktiivin 88/379/ETY mukaisesti,siten direktiivin 88/379/ETY, sellaisena kuin se on muutettuna direktiivillä 89/178/ETY (6), liitteessä II olevia tiettyjä valmisteita koskevia erityismääräyksiä on tarkistettava ja täydennettävä,liitteeseen II tehtävät muutokset johtavat koko liitteen uudelleenjärjestelyyn ja erityisesti uuteen luvuittaiseen esitystapaan kaikelta lainsäädännöltä vaadittavan selkeyden säilyttämiseksi,perustamissopimuksen 8 a artiklassa perustetaan alue, jolla ei ole sisäisiä rajoja ja jolla tavaroiden, henkilöiden, palvelujen ja pääomien vapaa liikkuvuus taataan,ottaen huomioon suunnitellun toiminnan laajuuden ja vaikutukset tässä direktiivissä säädettävät yhteisön toimenpiteet eivät ole ainoastaan tarpeellisia vaan välttämättömiä vahvistettujen tavoitteiden toteuttamiseksi; näitä tavoitteita eivät jäsenvaltiot erikseen voi saavuttaa; lisäksi niiden toteuttamisesta yhteisön tasolla säädettiin jo direktiivissä 88/379/ETY, jatässä direktiivissä säädetyt toimenpiteet ovat vaarallisten aineiden ja valmisteiden kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaisia,ON ANTANUT TÄMÄN DIREKTIIVIN:1 artikla Korvataan direktiivin 88/379/ETY liitteet I ja II tämän direktiivin liitteillä I ja II.2 artikla 1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 1 päivänä heinäkuuta 1994. Niiden on ilmoitettava tästä komissiolle viipymättä.2. Jäsenvaltioiden on sovellettava näitä säännöksiä viimeistään 1 päivänä heinäkuuta 1994.3. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.3 artikla Tämä direktiivi on osoitettu kaikille jäsenvaltioille.Tehty Brysselissä 5 päivänä huhtikuuta 1993.Komission puolestaMartin BANGEMANNKomission jäsen(1) EYVL N:o L 187, 16.7.1988, s. 14(2) EYVL N:o L 154, 5.6.1992, s. 1(3) EYVL N:o L 196, 16.8.1967, s. 1(4) EYVL N:o L 154, 5.6.1992, s. 30(5) EYVL N:o L 275, 5.10.1990, s. 35(6) EYVL N:o L 64, 8.3.1989, s. 18LIITE I PITOISUUSRAJAT, JOITA KÄYTETÄÄN SOVELLETTAESSA SOPIMUKSENVARAISTA MENETELMÄÄ TERVEYDELLE VAARALLISTEN OMINAISUUKSIEN ARVIOIMISEKSI 3 ARTIKLAN 5 KOHDAN MUKAISESTI Arviointi on tehtävä kaikista terveydelle vaarallisista ominaisuuksista, joita aineen käyttöön voi liittyä. Tätä tarkoitusta varten vaaralliset terveysvaikutukset ryhmitellään seuraavasti:1) akuutit kuoleman aiheuttamat vaikutukset;2) kerta-altistuksen aiheuttamat pysyvät vaikutukset, muut kuin kuolema;3) toistuvan tai pitkäaikaisen altistuksen aiheuttamat vakavat vaikutukset;4) syövyttävät vaikutukset, ärsyttävät vaikutukset;5) herkistävät vaikutukset;6) karsinogeeniset vaikutukset, mutageeniset vaikutukset, lisääntymiselle vaaralliset vaikutukset.Kaikkien vaarallisten terveysvaikutusten järjestelmällinen arviointi ilmaistaan pitoisuusrajojen avulla, jotka ilmoitetaan painoprosentteina/painona, lukuun ottamatta kaasumaisia valmisteita (A taulukot), joille ne ilmaistaan tilavuusprosentteina/tilavuutena aineen luokittelun mukaisesti.Aineen luokitus ilmaistaan joko varoitusmerkeillä ja yhdellä tai useammalla vaaraa ilmaisevalla vakiolausekkeella tai luokilla (luokka 1, luokka 2, luokka 3) ja myös vaaraa osoittavilla lausekkeilla, jos aineilla on karsinogeenisia, mutageenisia tai lisääntymiselle vaarallisia vaikutuksia.Sen vuoksi on tärkeää ottaa huomioon varoitusmerkin lisäksi kaikki aineeseen liitetyt lausekkeet, jotka osoittavat erityistä vaaraa.1. Akuutit kuoleman aiheuttavat vaikutukset1.1. Muut kuin kaasumaiset valmisteetTaulukossa I vahvistetut pitoisuusrajat määräävät valmisteen luokituksen suhteessa valmisteeseen sisältyviin vaarallisten aineiden pitoisuuksiin, joiden luokitus on myös esitetty.TAULUKKO I >TAULUKON PAIKKA>1.2. Kaasumaiset valmisteetPitoisuusrajat, jotka on ilmaistu tilavuusprosentteina/tilavuutena alla olevassa taulukossa I A, määräävät kaasumaisen valmisteen luokituksen suhteessa valmisteeseen sisältyviin yksittäisten kaasujen pitoisuuksiin, joiden luokitus myös esitetään.TAULUKKO I A >TAULUKON PAIKKA>2. Kerta-altistuksen aiheuttamat pysyvät vaikutukset, muut kuin kuolema2.1. Muut kuin kaasumaiset valmisteetAineille, jotka aiheuttavat kerta-altistuksessa pysyviä vaikutuksia, muita kuin kuoleman (R 39/altistusreitti - R 40/altistusreitti), taulukossa II vahvistetut yksittäiset pitoisuusrajat määräävät tarvittaessa valmisteen luokituksen.TAULUKKO II >TAULUKON PAIKKA>2.2. Kaasumaiset valmisteetKaasuille, jotka aiheuttavat kyseisiä vaikutuksia (R 39/altistusreitti - R 40/altistusreitti), yksittäiset pitoisuusrajat, jotka on vahvistettu taulukossa II A tilavuusprosentteina/tilavuutena ilmaistuina, määräävät tarvittaessa valmisteen luokituksen.TAULUKKO II A >TAULUKON PAIKKA>3. Toistuvan tai pitkäaikaisen altistuksen aiheuttamat vakavat vaikutukset3.1. Muut kuin kaasumaiset valmisteetAineille, jotka aiheuttavat vakavia vaikutuksia toistuvan tai pitkäaikaisen altistuksen vuoksi (R 48/altistusreitti), taulukossa III vahvistetut yksittäiset pitoisuusrajat määräävät tarvittaessa valmisteen luokituksen.TAULUKKO III >TAULUKON PAIKKA>3.2. Kaasumaiset valmisteetKaasuille, jotka aiheuttavat kyseisiä vaikutuksia (R 48/altistusreitti), jäljempänä taulukossa III A vahvistetut yksittäiset pitoisuusrajat tilavuusprosentteina/tilavuutena ilmaistuna määräävät tarvittaessa valmisteen luokituksen.TAULUKKO III A >TAULUKON PAIKKA>4. Syövyttävät ja ärsyttävät vaikutukset, joihin kuuluvat vakavat silmävauriot4.1. Muut kuin kaasumaiset valmisteetAineille, jotka aiheuttavat syövyttäviä vaikutuksia (R 34 - R 35) tai ärsyttäviä vaikutuksia (R 36, R 37, R 38, R 41), taulukossa IV vahvistetut yksittäiset pitoisuusrajat määräävät tarvittaessa valmisteen luokituksen.TAULUKKO IV >TAULUKON PAIKKA>4.2. Kaasumaiset valmisteetTAULUKKO IV A >TAULUKON PAIKKA>5. Herkistävät vaikutukset5.1. Muut kuin kaasumaiset valmisteetAineet, jotka aiheuttavat kyseisiä vaikutuksia luokitellaan herkistäviksi, ja niihin liitetään:- varoitusmerkki Xn ja lauseke R 42, jos tämä vaikutus voi syntyä hengittämällä,- varoitusmerkki Xi ja lauseke R 43, jos tämä vaikutus voi syntyä ihokosketuksen kautta,- varoitusmerkki Xn ja lauseke R 42/43, jos tämä vaikutus voi syntyä hengittämällä ja ihokosketuksen kautta.Taulukossa V vahvistetut yksittäiset pitoisuusrajat määräävät tarvittaessa valmisteen luokituksen.TAULUKKO V >TAULUKON PAIKKA>5.2. Kaasumaiset valmisteetAineet, jotka aiheuttavat kyseisiä vaikutuksia luokitellaan herkistäviksi, ja niihin liitetään:- varoitusmerkki Xn ja lauseke R 42, jos tämä vaikutus voi syntyä hengittämällä,- varoitusmerkki Xn ja lauseke R 42/43, jos tämä vaikutus voi syntyä hengittämällä ja ihokosketuksen kautta.Jäljempänä taulukossa V A vahvistetut yksittäiset pitoisuusrajat tilavuusprosentteina/tilavuutena ilmaistuina määräävät tarvittaessa valmisteen luokituksen.TAULUKKO V A >TAULUKON PAIKKA>6. Karsinogeeniset, mutageeniset, lisääntymiselle vaaralliset vaikutukset6.1. Muut kuin kaasumaiset valmisteetAineille, jotka aiheuttavat kyseisiä vaikutuksia ja joille yksilöityjä pitoisuusrajoja ei vielä ole direktiivin 67/548/ETY liitteessä I, taulukossa VI vahvistetut pitoisuusrajat määräävät tarvittaessa valmisteen luokituksen.TAULUKKO VI >TAULUKON PAIKKA>6.2. Kaasumaiset valmisteetKaasuille, jotka aiheuttavat kyseisiä vaikutuksia ja joille yksittäisiä pitoisuusrajoja ei vielä ole direktiivin 67/548/ETY liitteessä I, jäljempänä taulukossa VI A vahvistetut yksittäiset pitoisuusrajat tilavuusprosentteina/tilavuutena ilmaistuina määräävät tarvittaessa valmisteen luokituksen.TAULUKKO VI A >TAULUKON PAIKKA>LIITE II TIETTYJÄ VALMISTEITA KOSKEVAT ERITYISET MÄÄRÄYKSET LUKU 1 Merkintöjä koskevat erityiset määräykset A. Erityiset määräykset 3 artiklan mukaisesti vaarallisiksi luokitelluille valmisteille 1. Yleisölle myytävät valmisteet1.1. Kyseisiä valmisteita sisältävien pakkausten etiketeissä on oltava erityisten turvallisuusohjeiden lisäksi turvallisuusohjeet S 1, S 2 ja S 45 tai S 46 direktiivin 67/548/ETY liitteessä VI vahvistettujen perusteiden mukaisesti.1.2. Jos valmisteet on luokiteltu erittäin myrkyllisiksi (T+), myrkyllisiksi (T) tai syövyttäviksi (C), ja on käytännössä mahdotonta antaa tällaista tietoa itse pakkauksessa, valmistetta sisältäviin pakkauksiin on liitettävä tarkat ja helposti ymmärrettävät käyttöohjeet, joihin sisältyy tarvittaessa tyhjän pakkauksen hävittämisohjeet.2. Valmisteet, jotka on tarkoitettu käytettäväksi ruiskuttamallaKyseisiä valmisteita sisältävien pakkausten etiketissä on oltava turvallisuusohje S 23 sekä joko turvallisuusohje S 38 tai S 51, joka valitaan direktiivin 67/548/ETY liitteessä VI määriteltyjen soveltamisperusteiden mukaisesti.3. Valmisteet, jotka sisältävät ainetta, johon on liitetty lauseke R 33: "Terveydellisten haittojen vaara pitkäaikaisessa altistuksessa"Kun valmiste sisältää ainakin yhtä ainetta, johon on liitetty lauseke R 33, valmisteen etiketissä on oltava lauseke R 33 merkittynä direktiivin 67/548/ETY liitteessä III esitetyllä tavalla, kun aineen pitoisuus valmisteessa on 1 % tai enemmän, jollei direktiivin 67/548/ETY liitteessä I vahvisteta erilaisia arvoja.4. Valmiste, joka sisältää ainetta, johon on liitetty lauseke R 64: "Mahdollinen vaara rintaruokinnassa oleville lapsille"Kun valmiste sisältää ainakin yhtä ainetta, johon on liitetty lauseke R 64, valmisteen etiketissä on oltava lauseke R 64 merkittynä direktiivin 67/548/ETY liitteessä III esitetyllä tavalla, kun aineen pitoisuus valmisteessa on 1 % tai enemmän, jollei direktiivin 67/548/ETY liitteessä I vahvisteta erilaisia arvoja.B. Erityiset määräykset valmisteille riippumatta niiden 3 artiklan mukaisesta luokituksesta 1. Lyijyä sisältävät valmisteet1.1. Maalit ja lakatMaalit ja lakat, joiden kokonaislyijypitoisuus määriteltynä standardin ISO 6503-1984 mukaisesti on yli 0,15 % (ilmaistuna metallin painona) valmisteen kokonaispainosta, pakkausten merkinnöissä on oltava seuraavat tiedot:"Sisältää lyijyä. Ei saa käyttää kohteisiin, joita lapset voivat pureskella tai imeä."Jos pakkausten sisältö on alle 125 ml, on merkittävä seuraavat tiedot:"Varoitus: Sisältää lyijyä."2. Syanoakrylaatteja sisältävät valmisteet2.1. LiimatSyanoakrylaattipohjaisten liimojen varsinaisissa pakkauksissa on oltava seuraava merkintä:"Syanoakrylaattia.Vaara.Liimaa ihon ja silmät hetkessä.Säilytettävä lasten ulottumattomissa."Riittävien turvallisuusohjeiden on oltava pakkauksen mukana.3. Isosyanaatteja sisältävät valmisteetIsosyanaatteja (monomeereinä, oligomeereinä, esipolymeereinä jne. tai niiden seoksena) sisältävien valmisteiden etiketissä on oltava seuraavat tiedot:"Sisältää isosyanaatteja.Tutustukaa valmistajan antamiin ohjeisiin."4. Keskimääräiseltä moolimassaltaan on ≤700 olevia epoksiaineosia sisältävät valmisteetEpoksiaineosia, joiden keskimääräinen moolimassa on ≤ 700, sisältävien valmisteiden pakkausten etiketissä on oltava seuraavat tiedot:"Sisältää epoksiaineosia.Tutustukaa valmistajan antamiin ohjeisiin."5. Aktiivista klooria sisältävät yleisölle myytävät valmisteetValmisteiden pakkauksissa, jotka sisältävät yli 1 % aktiivista klooria, on oltava seuraavat tiedot:"Varoitus! Ei saa käyttää yhdessä muiden tuotteiden kanssa. Voi vapautua vaarallisia kaasuja (klooria)."6. Juottoon ja hitsaukseen tarkoitetut kadmiumia sisältävät valmisteetEdellä mainittujen valmisteiden pakkauksissa on oltava helposti luettavasti ja pysyvästi seuraavat merkinnät:"Varoitus! Sisältää kadmiumia.Käytettäessä muodostuu vaarallisia huuruja.Tutustukaa valmistajan antamiin ohjeisiin.Noudattakaa turvallisuusohjeita".


title: Euroopan parlamentin ja neuvoston direktiivi (EU) 2016/1919, annettu 26 päivänä lokakuuta 2016, oikeusavusta rikosoikeudellisissa menettelyissä epäillyille ja syytetyille henkilöille ja eurooppalaista pidätysmääräystä koskevissa menettelyissä etsityille henkilöille

text:
               4.11.2016

               FI

               Euroopan unionin virallinen lehti

               L 297/1

         EUROOPAN PARLAMENTIN JA NEUVOSTON DIREKTIIVI (EU) 2016/1919,
   annettu 26 päivänä lokakuuta 2016,
   oikeusavusta rikosoikeudellisissa menettelyissä epäillyille ja syytetyille henkilöille ja eurooppalaista pidätysmääräystä koskevissa menettelyissä etsityille henkilöille
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen ja erityisesti sen 82 artiklan 2 kohdan b alakohdan,
   ottavat huomioon Euroopan komission ehdotuksen,
   sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
   ottavat huomioon Euroopan talous- ja sosiaalikomitean lausunnon (1),
   ovat kuulleet alueiden komiteaa,
   noudattavat tavallista lainsäätämisjärjestystä (2),
   sekä katsovat seuraavaa:

               (1)

               Tämän direktiivin tarkoituksena on varmistaa, että oikeus käyttää avustajaa Euroopan parlamentin ja neuvoston direktiivissä 2013/48/EU (3) säädetyllä tavalla toteutuu siten, että jäsenvaltion varoista maksettavan avustajan apua annetaan rikosoikeudellisissa menettelyissä epäillyille tai syytetyille henkilöille ja etsityille henkilöille, jotka ovat neuvoston puitepäätöksen 2002/584/YOS (4) mukaisen eurooppalaista pidätysmääräystä koskevan menettelyn kohteena, jäljempänä ’etsityt henkilöt’.

               (2)

               Koska tässä direktiivissä vahvistetaan yhteiset vähimmäissäännöt, jotka koskevat epäiltyjen, syytettyjen henkilöiden ja etsittyjen henkilöiden oikeutta oikeusapuun, tämän direktiivin tavoitteena on lujittaa jäsenvaltioiden luottamusta toistensa rikosoikeudellisiin järjestelmiin ja siten helpottaa rikosasioissa annettujen päätösten vastavuoroista tunnustamista.

               (3)

               Euroopan unionin perusoikeuskirjan, jäljempänä ’perusoikeuskirja’, 47 artiklan kolmannessa kohdassa, ihmisoikeuksien ja perusvapauksien suojaamiseksi tehdyn yleissopimuksen, jäljempänä ’Euroopan ihmisoikeussopimus’, 6 artiklan 3 kohdan c alakohdassa sekä kansalaisoikeuksia ja poliittisia oikeuksia koskevan kansainvälisen yleissopimuksen, jäljempänä ’KP-yleissopimus’, 14 artiklan 3 kohdan d alakohdassa määrätään oikeudesta oikeusapuun rikosoikeudellisissa menettelyissä kyseisistä määräyksistä johtuvien edellytysten mukaisesti. Perusoikeuskirjalla on sama oikeudellinen arvo kuin perussopimuksilla ja jäsenvaltiot ovat Euroopan ihmisoikeussopimuksen ja KP-yleissopimuksen osapuolia. Kokemus on kuitenkin osoittanut, että tämä ei yksinään aina saa aikaan riittävää luottamusta muiden jäsenvaltioiden rikosoikeudellisia järjestelmiä kohtaan.

               (4)

               Neuvosto hyväksyi 30 päivänä marraskuuta 2009 päätöslauselman etenemissuunnitelmasta epäiltyjen tai syytettyjen henkilöiden prosessuaalisten oikeuksien vahvistamiseksi rikosoikeudellisissa menettelyissä, jäljempänä ’etenemissuunnitelma’ (5). Etenemissuunnitelmassa esitetään seuraavia oikeuksia koskevien toimenpiteiden hyväksymistä vaiheittain: oikeus kääntämiseen ja tulkkaukseen (toimenpide A), oikeus tietojen saamiseen oikeuksista ja syytteistä (toimenpide B), oikeus oikeudelliseen neuvontaan ja oikeusapuun (toimenpide C), oikeus pitää yhteyttä sukulaisiin, työnantajiin ja konsuliviranomaisiin (toimenpide D) sekä haavoittuvassa asemassa olevien epäiltyjen tai syytettyjen henkilöiden oikeus erityisiin suojatoimiin (toimenpide E).

               (5)

               Eurooppa-neuvosto ilmaisi 11 päivänä joulukuuta 2009 pitävänsä etenemissuunnitelmaa myönteisenä ja sisällytti sen osaksi Tukholman ohjelmaa – Avoin ja turvallinen Eurooppa kansalaisia ja heidän suojeluaan varten (6) (2.4 kohta). Eurooppa-neuvosto korosti, että etenemissuunnitelma ei ole tyhjentävä, ja kehotti komissiota tarkastelemaan edelleen epäiltyjen tai syytettyjen henkilöiden prosessuaalisten vähimmäisoikeuksien osatekijöitä ja arvioimaan, onko muita kysymyksiä, esimerkiksi syyttömyysolettamaa, käsiteltävä yhteistyön parantamiseksi kyseisellä alalla.

               (6)

               Tähän mennessä on hyväksytty viisi prosessuaalisia oikeuksia rikosoikeudellisissa menettelyissä käsittelevää säädöstä, nimittäin Euroopan parlamentin ja neuvoston direktiivit 2010/64/EU (7), 2012/13/EU (8), 2013/48/EU, (EU) 2016/343 (9) ja (EU) 2016/800 (10).

               (7)

               Tämä direktiivi liittyy etenemissuunnitelman toimenpiteen C toiseen osaan, joka koskee oikeusapua.

               (8)

               Oikeusavun olisi katettava epäiltyjen, syytettyjen henkilöiden ja etsittyjen henkilöiden puolustuksesta aiheutuvat kulut. Jäsenvaltioiden toimivaltaisten viranomaisten olisi oikeusapua antaessaan voitava vaatia, että epäillyt, syytetyt henkilöt tai etsityt henkilöt vastaavat näistä kustannuksista osin itse, taloudellisista resursseistaan riippuen.

               (9)

               Tätä direktiiviä ei olisi sovellettava, kun epäillyt tai syytetyt henkilöt taikka etsityt henkilöt ovat luopuneet oikeudestaan käyttää avustajaa direktiivin 2013/48/EU 9 artiklan tai 10 artiklan 3 kohdan mukaisesti, eivätkä ole peruuttaneet tällaista luopumista, tai kun jäsenvaltiot ovat soveltaneet direktiivin 2013/48/EU 3 artiklan 5 tai 6 kohdan mukaisia väliaikaisia poikkeuksia, tällaisten poikkeusten voimassaoloaikana, sanotun kuitenkaan rajoittamatta direktiivin (EU) 2016/800 6 artiklan soveltamista.

               (10)

               Jos henkilöstä, joka ei alun perin ollut epäilty tai syytetty henkilö, kuten todistajasta, tulee epäilty tai syytetty henkilö, tällä henkilöllä olisi oltava oikeus olla todistamatta itseään vastaan sekä oikeus vaieta unionin oikeuden ja Euroopan ihmissoikeussopimuksen mukaisesti, sellaisena kuin Euroopan unionin tuomioistuin, jäljempänä ’unionin tuomioistuin’, ja Euroopan ihmisoikeustuomioistuin niitä tulkitsee. Tämän vuoksi tässä direktiivissä viitataan erikseen käytännön tilanteeseen, jossa tällaisesta henkilöstä tulee poliisin tai muun lainvalvontaviranomaisen rikosoikeudellisen menettelyn yhteydessä suorittaman kuulustelun aikana epäilty tai syytetty henkilö. Kun muusta henkilöstä kuin epäillystä tai syytetystä tulee tällaisen kuulustelun kuluessa epäilty tai syytetty henkilö, kuulustelu olisi keskeytettävä välittömästi. Kuulustelua olisi kuitenkin voitava jatkaa, jos kyseiselle henkilölle on annettu tieto siitä, että hänestä on tullut epäilty tai syytetty henkilö, ja hän voi käyttää täysimääräisesti tässä direktiivissä säädettyjä oikeuksia.

               (11)

               Joissakin jäsenvaltioissa jokin muu viranomainen kuin tuomioistuin, jolla on toimivalta rikosasioissa, määrää suhteellisen vähäisistä rikkomuksista rangaistuksen, joka on muu kuin vapaudenmenetys. Asia voi olla näin esimerkiksi liikennerikkomusten osalta, joita tapahtuu runsaasti ja jotka saatetaan havaita liikenteenvalvonnan johdosta. Tällaisissa tilanteissa olisi kohtuutonta edellyttää, että toimivaltainen viranomainen takaa kaikki tämän direktiivin mukaiset oikeudet. Jos jäsenvaltion lainsäädännössä säädetään, että tällainen viranomainen määrää seuraamuksen vähäisistä rikkomuksista, ja seuraamuksen määräämisestä on joko mahdollista valittaa tuomioistuimeen, jolla on toimivalta rikosasioissa, tai asia on muuten mahdollista siirtää tällaisen tuomioistuimen käsiteltäväksi, tätä direktiiviä olisi näin ollen sovellettava ainoastaan kyseisessä tuomioistuimessa tällaisen valituksen tai siirron johdosta käytävään menettelyyn.

               (12)

               Joissakin jäsenvaltioissa tiettyjä vähäisiä rikkomuksia, erityisesti vähäisiä liikennerikkomuksia, yleisten kunnallisten määräysten vähäisiä rikkomisia ja vähäistä yleisen järjestyksen loukkaamista, pidetään rikoksina. Tällaisissa tilanteissa olisi kohtuutonta edellyttää, että toimivaltainen viranomainen takaa kaikki tämän direktiivin mukaiset oikeudet. Jos jäsenvaltion lainsäädännössä säädetään vähäisten rikkomusten osalta, että vapaudenmenetystä ei voida määrätä seuraamukseksi, tätä direktiiviä olisi näin ollen sovellettava ainoastaan menettelyihin tuomioistuimessa, jolla on toimivalta rikosasioissa.

               (13)

               Tätä direktiiviä sovelletaan vähäisiin rikkomuksiin tässä direktiivissä säädetyin edellytyksin. Jäsenvaltioiden olisi voitava soveltaa tarveharkintaa, aiheellisuusharkintaa tai molempia sen arvioimiseksi, onko oikeusapua annettava. Edellyttäen, että kunnioitetaan oikeutta oikeudenmukaiseen oikeudenkäyntiin, aiheellisuusharkinnan edellytysten voidaan katsoa jäävän täyttymättä tiettyjen vähäisten rikkomusten osalta.

               (14)

               Tämän direktiivin soveltamisala tiettyjen vähäisten rikkomusten osalta ei saisi vaikuttaa Euroopan ihmisoikeussopimuksessa määrättyihin jäsenvaltioiden velvoitteisiin varmistaa oikeus oikeudenmukaiseen oikeudenkäyntiin, mukaan lukien avun saaminen avustajalta.

               (15)

               Edellyttäen, että kunnioitetaan oikeutta oikeudenmukaiseen oikeudenkäyntiin, seuraavissa tilanteissa ei ole kyse tässä direktiivissä tarkoitetusta vapaudenmenetyksestä: epäillyn tai syytetyn henkilön henkilöllisyyden toteaminen, sen määrittäminen, olisiko tutkinta aloitettava, aseiden hallussapidon tai muun vastaavan turvallisuuteen liittyvän seikan todentaminen, muiden kuin tässä direktiivissä nimenomaisesti tarkoitettujen tutkintatoimien tai todisteiden keräämistoimien toteuttaminen, kuten ruumiintarkastus, fyysinen tarkastus, verikoe, alkoholitesti tai vastaava testi taikka valokuvien tai sormenjälkien ottaminen, tai epäillyn tai syytetyn henkilön saattaminen toimivaltaisen viranomaisen tutkittavaksi kansallisen lainsäädännön mukaisesti.

               (16)

               Tässä direktiivissä vahvistetaan vähimmäissäännöt. Jäsenvaltioiden olisi voitava antaa oikeusapua tilanteissa, jotka eivät kuulu tämän direktiivin soveltamisalaan, esimerkiksi toteutettaessa muita kuin tässä direktiivissä nimenomaisesti tarkoitettuja tutkintatoimia tai todisteiden keräämistoimia.

               (17)

               Euroopan ihmisoikeussopimuksen 6 artiklan 3 kohdan c alakohdan mukaisesti epäiltyjen ja syytettyjen henkilöiden, jotka eivät pysty itse maksamaan avustajan avusta, on voitava saada oikeusapua, jos oikeudenmukaisuus niin vaatii. Tämän vähimmäissäännön mukaan jäsenvaltiot voivat soveltaa tarveharkintaa, aiheellisuusharkintaa tai molempia. Tällaisen harkinnan soveltaminen ei saisi rajoittaa perusoikeuskirjassa ja Euroopan ihmisoikeussopimuksessa turvattuja oikeuksia ja menettelytakeita, sellaisina kuin unionin tuomioistuin tai Euroopan ihmisoikeustuomioistuin niitä tulkitsevat, eikä poiketa niistä.

               (18)

               Jäsenvaltioiden olisi säädettävä oikeusavun antamista koskevista käytännön järjestelyistä. Näissä järjestelyissä voitaisiin määrätä, että oikeusapua annetaan epäillyn, syytetyn henkilön tai etsityn henkilön hakemuksesta. Kun otetaan huomioon erityisesti haavoittuvassa asemassa olevien henkilöiden erityistarpeet, tällainen hakemus ei kuitenkaan saisi olla oikeusavun antamisen olennainen edellytys.

               (19)

               Toimivaltaisten viranomaisten olisi annettava oikeusapua ilman aiheetonta viivästystä ja viimeistään ennen poliisin, toisen lainvalvontaviranomaisen tai oikeusviranomaisen suorittamia kuulusteluja tai ennen tässä direktiivissä tarkoitettujen yksittäisten tutkintatoimien tai todisteiden keräämistoimien toteuttamista. Jos toimivaltaiset viranomaiset eivät tähän pysty, niiden olisi vähintään annettava hätäluonteista oikeusapua tai ensivaiheen oikeusapua ennen tällaisten kuulustelujen tai tutkintatoimien tai todisteiden keräämistoimien suorittamista.

               (20)

               Eurooppalaista pidätysmääräystä koskevien menettelyjen erityisluonteen vuoksi tulkittaessa tämän direktiivin säännöksiä, jotka koskevat ainoastaan etsittyjä henkilöitä, olisi otettava huomioon tämä erityisluonne, eikä tulkinta saisi rajoittaa millään tavalla tämän direktiivin muiden säännösten tulkintaa.

               (21)

               Etsityillä henkilöillä olisi oltava oikeus saada oikeusapua täytäntöönpanojäsenvaltiossa. Sen lisäksi etsityillä henkilöillä, jotka ovat eurooppalaista pidätysmääräystä koskevien menettelyjen kohteena rikossyytteeseen asettamista varten ja jotka käyttävät direktiivin 2013/48/EU mukaista oikeuttaan nimetä avustaja pidätysmääräyksen antaneessa jäsenvaltiossa, olisi oltava oikeus saada oikeusapua kyseisessä täytäntöönpanojäsenvaltiossa toteutettavia mainittuja menettelyjä varten, jos oikeusapu on tarpeen, jotta asianomainen voisi tehokkaasti käyttää perusoikeuskirjan 47 artiklassa vahvistettua oikeutta saattaa asiansa tuomioistuimen käsiteltäväksi. Tämä olisi tilanne silloin, kun avustaja täytäntöönpanojäsenvaltiossa ei pysty hoitamaan eurooppalaisen pidätysmääräyksen täytäntöönpanoon liittyviä tehtäviään tehokkaasti ja vaikuttavasti ilman pidätysmääräyksen antaneen jäsenvaltion avustajan apua. Kaikki päätökset, jotka koskevat oikeusavun antamista pidätysmääräyksen antaneessa jäsenvaltiossa, olisi annettava sen viranomaisen tehtäväksi, joka on toimivaltainen tekemään tällaisia päätöksiä kyseisessä jäsenvaltiossa, kyseisen jäsenvaltion tämän direktiivin säännöksiä täytäntöön pannessaan vahvistamien kriteerien perusteella.

               (22)

               Sen varmistamiseksi, että etsityllä henkilöllä on tehokas mahdollisuus avustajan käyttämiseen, jäsenvaltioiden olisi huolehdittava siitä, että etsityillä henkilöillä on oikeus saada oikeusapua siihen saakka kunnes heidät luovutetaan tai siihen saakka kunnes päätös luovuttamatta jättämisestä saa lainvoiman.

               (23)

               Jäsenvaltioiden olisi tätä direktiiviä täytäntöön pannessaan varmistettava, että perusoikeuskirjassa ja Euroopan ihmisoikeussopimuksessa taattua perusoikeutta oikeusapuun kunnioitetaan. Näin toimiessaan niiden olisi noudatettava oikeusavun saatavuutta rikosoikeusjärjestelmissä koskevia Yhdistyneiden kansakuntien periaatteita ja suuntaviivoja.

               (24)

               Toimivaltaisen viranomaisen olisi ilman aiheetonta viivästystä päätettävä oikeusavun antamisesta tai antamatta jättämisestä, sanotun kuitenkaan rajoittamatta avustajan pakollista läsnäoloa koskevien kansallisten säännösten soveltamista. Toimivaltaisen viranomaisen olisi oltava riippumaton viranomainen, joka on toimivaltainen tekemään oikeusavun antamista koskevia päätöksiä, tai tuomioistuin, joka voi toimia myös yhden tuomarin kokoonpanossa. Kiireellisissä tilanteissa kuitenkin myös poliisin ja syyttäjän olisi voitava osallistua päätöksentekoon väliaikaisesti, jos se on tarpeen oikeusavun antamiseksi ajoissa.

               (25)

               Kun epäillylle, syytetylle henkilölle tai etsitylle henkilölle on annettu oikeusapua, yksi keino oikeusavun tehokkuuden ja laadun varmistamiseksi on edistää hänen oikeudellisen edustuksensa jatkuvuutta. Siksi jäsenvaltioiden olisi edistettävä oikeudellisen edustuksen jatkuvuutta koko rikosoikeudellisten menettelyjen ajan, sekä tarvittaessa eurooppalaista pidätysmääräystä koskevissa menettelyissä.

               (26)

               Rikosoikeudellisissa menettelyissä ja eurooppalaista pidätysmääräystä koskevissa menettelyissä annettavaa oikeusapua koskevien päätösten tekemiseen osallistuvalle henkilöstölle olisi annettava asianmukaista koulutusta. Jäsenvaltioiden olisi kehotettava tuomareiden koulutuksesta vastaavia tahoja antamaan kyseistä koulutusta tuomioistuimille ja tuomareille, jotka tekevät päätöksiä oikeusavun antamisesta, sanotun kuitenkaan rajoittamatta tuomioistuinten riippumattomuutta ja eri tapoja, joilla oikeuslaitokset on järjestetty eri jäsenvaltioissa.

               (27)

               Unionin oikeuden vaikuttavuuden periaate edellyttää, että jäsenvaltiot ottavat käyttöön asianmukaiset ja tehokkaat oikeussuojakeinot siltä varalta, että yksilöille unionin oikeuden nojalla annettua oikeutta loukataan. Tehokkaan oikeussuojakeinon olisi oltava saatavilla, kun oikeutta oikeusapuun on heikennetty tai oikeusavun antamista on viivytetty tai se on evätty kokonaan tai osittain.

               (28)

               Jotta tämän direktiivin vaikuttavuutta voidaan seurata ja arvioida, on tarpeen kerätä saatavilla olevista tiedoista merkityksellistä tietoa tässä direktiivissä säädettyjen oikeuksien toteutumisesta. Näihin tietoihin sisällytetään mahdollisuuksien mukaan rikosoikeudellisissa menettelyissä tehtyjen oikeusapuhakemusten lukumäärä sekä sellaisten eurooppalaista pidätysmääräystä koskevissa menettelyissä tehtyjen oikeusapuhakemusten lukumäärä, joissa kyseinen jäsenvaltio toimii pidätysmääräyksen antavana tai täytäntöönpanevana jäsenvaltiona, niiden tapausten lukumäärä, joissa oikeusapua on annettu, ja niiden tapausten lukumäärä, joissa oikeusapuhakemus on hylätty. Lisäksi olisi kerättävä tietoja epäillyille tai syytetyille henkilöille ja etsityille henkilöille annetun oikeusavun kustannuksista siinä määrin kuin tämä on mahdollista.

               (29)

               Tätä direktiiviä olisi sovellettava epäiltyihin, syytettyihin henkilöihin ja etsittyihin henkilöihin heidän oikeusasemastaan, kansalaisuudestaan tai kansallisuudestaan riippumatta. Jäsenvaltioiden olisi kunnioitettava tässä direktiivissä säädettyjä oikeuksia ja taattava, että ne toteutuvat ilman minkäänlaista syrjintää, joka perustuu rotuun, ihonväriin, sukupuoleen, seksuaaliseen suuntautumiseen, kieleen, uskontoon, poliittisiin tai muihin mielipiteisiin, kansallisuuteen, etniseen tai yhteiskunnalliseen alkuperään, varallisuuteen, vammaisuuteen, syntyperään tai muuhun sellaiseen seikkaan. Tässä direktiivissä kunnioitetaan perusoikeuskirjassa ja Euroopan ihmisoikeussopimuksessa tunnustettuja perusoikeuksia ja periaatteita, mukaan lukien kidutuksen ja epäinhimillisen tai halventavan kohtelun kielto, oikeus vapauteen ja turvallisuuteen, yksityis- ja perhe-elämän kunnioittaminen, oikeus henkilökohtaiseen koskemattomuuteen, lapsen oikeudet, vammaisten henkilöiden integroituminen yhteiskuntaan, oikeus tehokkaisiin oikeussuojakeinoihin ja oikeudenmukaiseen oikeudenkäyntiin, syyttömyysolettama ja oikeus puolustukseen. Tämä direktiivi olisi pantava täytäntöön näiden oikeuksien ja periaatteiden mukaisesti.

               (30)

               Tässä direktiivissä vahvistetaan vähimmäissäännöt. Jäsenvaltioiden olisi voitava laajentaa direktiivissä säädettyjä oikeuksia paremman suojan tason tarjoamiseksi. Parempi suojan taso ei saisi olla este oikeusviranomaisten päätösten vastavuoroiselle tunnustamiselle, jota näiden vähimmäissääntöjen on tarkoitus helpottaa. Jäsenvaltioiden myöntämän suojan taso ei saisi milloinkaan alittaa perusoikeuskirjassa tai Euroopan ihmisoikeussopimuksessa määrättyjä vaatimuksia, sellaisina kuin unionin tuomioistuin ja Euroopan ihmisoikeustuomioistuin niitä tulkitsevat.

               (31)

               Jäsenvaltiot eivät voi riittävällä tavalla saavuttaa tämän direktiivin tavoitetta, joka on yhteisten vähimmäisvaatimusten asettaminen epäiltyjen, syytettyjen henkilöiden ja etsittyjen henkilöiden oikeudelle saada oikeusapua, vaan ne voidaan toiminnan laajuuden ja vaikutusten vuoksi saavuttaa paremmin unionin tasolla. Sen vuoksi unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä direktiivissä ei ylitetä sitä, mikä on tarpeen tämän tavoitteen saavuttamiseksi.

               (32)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevien 1 ja 2 artiklan mukaisesti nämä jäsenvaltiot eivät osallistu tämän direktiivin hyväksymiseen, direktiivi ei sido näitä jäsenvaltioita eikä sitä sovelleta näihin jäsenvaltioihin, sanotun kuitenkaan rajoittamatta mainitun pöytäkirjan 4 artiklan soveltamista.

               (33)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän direktiivin hyväksymiseen, direktiivi ei sido Tanskaa eikä sitä sovelleta Tanskaan,

         OVAT HYVÄKSYNEET TÄMÄN DIREKTIIVIN:
   1 artikla
   Kohde
   1.   Tässä direktiivissä vahvistetaan yhteiset vähimmäissäännöt, jotka koskevat seuraavien henkilöiden oikeutta oikeusapuun:

               a)

               rikosoikeudellisissa menettelyissä epäillyt ja syytetyt henkilöt; ja

               b)

               puitepäätöksen 2002/584/YOS mukaisten menettelyjen, jäljempänä ’eurooppalaista pidätysmääräystä koskevat menettelyt’, kohteena olevat henkilöt, jäljempänä ’etsityt henkilöt’.

         2.   Tämä direktiivi täydentää direktiivejä 2013/48/EU ja (EU) 2016/800. Minkään tässä direktiivissä ei saa tulkita rajoittavan kyseisissä direktiiveissä säädettyjä oikeuksia.
   2 artikla
   Soveltamisala
   1.   Tätä direktiiviä sovelletaan rikosoikeudellisissa menettelyissä epäiltyihin ja syytettyihin henkilöihin, joilla on oikeus käyttää avustajaa direktiivin 2013/48/EU mukaisesti ja;

               a)

               jotka ovat menettäneet vapautensa;

               b)

               joiden on unionin tai kansallisen lainsäädännön mukaisesti käytettävä avustajan apua; tai

               c)

               joiden on oltava tai jotka saavat olla läsnä jonkin tutkintatoimen tai todisteiden keräämistoimen aikana, joihin kuuluvat ainakin seuraavat:

                           i)

                           ryhmätunnistukset;

                           ii)

                           vastakkainkuulustelut;

                           iii)

                           rikospaikan rekonstruoinnit.

         2.   Direktiiviä sovelletaan myös etsittyihin henkilöihin, jotka on pidätetty täytäntöönpanojäsenvaltiossa ja joilla on oikeus käyttää avustajaa direktiivin 2013/48/EU mukaisesti.
   3.   Tätä direktiiviä sovelletaan myös 1 kohdassa säädetyin edellytyksin henkilöihin, jotka eivät aluksi olleet epäiltyjä tai syytettyjä henkilöitä, mutta joista poliisin tai muun lainvalvontaviranomaisen suorittaman kuulustelun aikana tulee epäiltyjä tai syytettyjä henkilöitä.
   4.   Kun on kyse vähäisistä rikkomuksista ja

               a)

               jos jäsenvaltion lainsäädännössä säädetään, että jokin muu viranomainen kuin tuomioistuin, jolla on toimivalta rikosasioissa, määrää rangaistuksen, ja tällaisen rangaistuksen määräämisestä on mahdollista valittaa tällaiseen tuomioistuimeen tai saattaa se tällaisen tuomioistuimen käsiteltäväksi; tai

               b)

               jos rangaistukseksi ei voida määrätä vapaudenmenetystä,

         tätä direktiiviä sovelletaan ainoastaan menettelyihin tuomioistuimessa, jolla on toimivalta rikosasioissa, sanotun kuitenkaan rajoittamatta oikeutta oikeudenmukaiseen oikeudenkäyntiin.
   Direktiiviä sovelletaan joka tapauksessa, kun tutkintavankeutta koskeva päätös tehdään, ja tutkintavankeuden aikana menettelyjen missä tahansa vaiheessa siihen asti kun menettely on saatu päätökseen.
   3 artikla
   Määritelmä
   Tässä direktiivissä ’oikeusavulla’ tarkoitetaan jäsenvaltion rahoittamaa avustajan antamaa apua, jolla mahdollistetaan se, että oikeutta avustajaan voidaan käyttää.
   4 artikla
   Oikeusapu rikosoikeudellisissa menettelyissä
   1.   Jäsenvaltioiden on varmistettava, että epäillyillä ja syytetyillä henkilöillä, jotka eivät pysty itse maksamaan avustajan avusta, on oikeus saada oikeusapua, jos oikeuden toteutuminen sitä edellyttää.
   2.   Jäsenvaltiot voivat soveltaa tarveharkintaa, aiheellisuusharkintaa tai molempia sen arvioimiseksi, onko oikeusapua annettava 1 kohdan mukaisesti.
   3.   Kun jäsenvaltio soveltavaa tarveharkintaa arvioidakseen asianomaisessa jäsenvaltiossa sovellettavien kriteerien mukaisesti, pystyvätkö epäillyt tai syytetyt henkilöt maksamaan itse avustajan avusta, sen on otettava huomioon kaikki asiaankuuluvat ja objektiiviset tekijät, kuten asianomaisen henkilön tulot, varallisuus ja perhetilanne, avustajan avusta aiheutuvat kustannukset sekä elintaso asianomaisessa jäsenvaltiossa.
   4.   Kun jäsenvaltiot soveltavat aiheellisuusharkintaa sen arvioimiseksi, edellyttääkö oikeuden toteutuminen oikeusavun antamista, niiden on otettava huomioon rikoksen vakavuus, tapauksen monimutkaisuus ja siitä mahdollisesti määrättävän seuraamuksen ankaruus. Oikeusavun antaminen katsotaan joka tapauksessa aiheelliseksi seuraavissa tilanteissa:

               a)

               silloin, kun epäilty tai syytetty henkilö saatetaan toimivaltaisen tuomioistuimen tai tuomarin tutkittavaksi tutkintavankeudesta päättämiseksi missä tahansa tämän direktiivin soveltamisalaan kuuluvassa menettelyn vaiheessa; ja

               b)

               tutkintavankeuden aikana.

         5.   Jäsenvaltioiden on huolehdittava siitä, että oikeusapua annetaan ilman aiheetonta viivästystä ja viimeistään ennen poliisin, toisen lainvalvontaviranomaisen tai oikeusviranomaisen suorittamia kuulusteluja tai ennen 2 artiklan 1 kohdan c alakohdassa tarkoitettujen tutkintatoimien tai todisteiden keräämistoimien toteuttamista.
   6.   Oikeusapua annetaan ainoastaan niitä rikosoikeudellisia menettelyjä varten, joissa asianomainen henkilö on rikoksesta epäiltynä tai syytettynä.
   5 artikla
   Oikeusapu eurooppalaista pidätysmääräystä koskevissa menettelyissä
   1.   Täytäntöönpanojäsenvaltion on huolehdittava siitä, että eurooppalaista pidätysmääräystä koskevassa menettelyssä etsityllä henkilöllä on oikeus oikeusapuun siitä lähtien, kun hänet pidätetään pidätysmääräyksen nojalla siihen asti kun hänet luovutetaan tai siihen asti kun luovuttamatta jättämistä koskeva päätös saa lainvoiman.
   2.   Pidätysmääräyksen antaneen jäsenvaltion on huolehdittava siitä, että etsityillä henkilöillä, jotka ovat eurooppalaista pidätysmääräystä koskevien menettelyjen kohteena rikossyytteeseen asettamista varten ja jotka käyttävät direktiivin 2013/48/EU 10 artiklan 4 ja 5 kohdan mukaista oikeuttaan nimetä avustaja pidätysmääräyksen antaneessa jäsenvaltiossa avustamaan täytäntöönpanojäsenvaltion avustajaa, on oikeus saada oikeusapua pidätysmääräyksen antaneessa jäsenvaltiossa tällaisissa menettelyissä, jotka toteutetaan täytäntöönpanojäsenvaltiossa, jos oikeusapu on tarpeen, jotta asianomainen voisi tehokkaasti käyttää oikeutta saattaa asiansa tuomioistuimen käsiteltäväksi.
   3.   Edellä 1 ja 2 kohdassa tarkoitettua oikeutta oikeusapuun voidaan arvioida tarveharkinnan perusteella 4 artiklan 3 kohdan mukaisesti soveltuvin osin.
   6 artikla
   Oikeusavun antamista koskevat päätökset
   1.   Riippumattoman toimivaltaisen viranomaisen on tehtävä päätökset oikeusavun antamisesta tai antamatta jättämisestä ja avustajien nimeämisestä ilman aiheetonta viivästystä. Jäsenvaltioiden on toteutettava asianmukaiset toimenpiteet sen varmistamiseksi, että kyseiset viranomaiset tekevät päätöksensä asianmukaista huolellisuutta noudattaen ja kunnioittaen oikeutta puolustukseen.
   2.   Jäsenvaltioiden on toteutettava tarvittavat toimenpiteet sen varmistamiseksi, että epäillyille, syytetyille henkilöille sekä etsityille henkilöille ilmoitetaan kirjallisesti, jos heidän oikeusapuhakemuksensa on hylätty kokonaan tai osittain.
   7 artikla
   Oikeusapupalvelujen laatu ja koulutus
   1.   Jäsenvaltioiden on toteutettava tarvittavat toimet, myös rahoituksen osalta, sen varmistamiseksi, että

               a)

               käytettävissä on tehokas ja riittävän laadukas oikeusapujärjestelmä; ja

               b)

               oikeusapupalvelut ovat riittävän laadukkaita menettelyjen oikeudenmukaisuuden takaamiseksi, kunnioittaen asianmukaisesti oikeudellisten ammatinharjoittajien riippumattomuutta.

         2.   Jäsenvaltioiden on varmistettava, että rikosoikeudellisissa menettelyissä ja eurooppalaista pidätysmääräystä koskevissa menettelyissä annettavaa oikeusapua koskevien päätösten tekemiseen osallistuvalle henkilöstölle annetaan asianmukaista koulutusta.
   3.   Jäsenvaltioiden on oikeudellisten ammattienharjoittajien riippumattomuutta ja avustajien koulutuksesta vastaavien tahojen roolia asianmukaisesti kunnioittaen toteutettava tarvittavia toimenpiteitä, joilla edistetään riittävän koulutuksen antamista oikeusapupalveluja tarjoaville avustajille.
   4.   Jäsenvaltioiden on toteutettava tarvittavat toimenpiteet sen varmistamiseksi, että epäillyillä, syytetyillä henkilöillä ja etsityillä henkilöillä on pyynnöstään oikeus siihen, että heille nimetty oikeusapupalveluja tarjoava avustaja vaihdetaan toiseen, jos tämä on perusteltua erityisistä olosuhteista johtuvista syistä.
   8 artikla
   Oikeussuojakeinot
   Jäsenvaltioiden on huolehdittava siitä, että epäillyillä, syytetyillä henkilöillä ja etsityillä henkilöillä on kansallisen lainsäädännön nojalla käytössään tehokkaat oikeussuojakeinot tilanteissa, joissa heidän tämän direktiivin mukaisia oikeuksiaan loukataan.
   9 artikla
   Haavoittuvassa asemassa olevat henkilöt
   Jäsenvaltioiden on huolehdittava siitä, että haavoittuvassa asemassa olevien epäiltyjen, syytettyjen henkilöiden ja etsittyjen henkilöiden erityistarpeet otetaan huomioon tätä direktiiviä täytäntöön pantaessa.
   10 artikla
   Tietojen ja kertomuksen toimittaminen
   1.   Jäsenvaltioiden on viimeistään 25 päivänä toukokuuta 2021 ja sen jälkeen joka kolmas vuosi toimitettava komissiolle saatavilla olevat tiedot, joista ilmenee, miten tässä direktiivissä vahvistetut oikeudet on pantu täytäntöön.
   2.   Komissio toimittaa Euroopan parlamentille ja neuvostolle viimeistään 25 päivänä toukokuuta 2022 ja sen jälkeen joka kolmas vuosi kertomuksen tämän direktiivin täytäntöönpanosta. Kertomuksessa komissio arvioi direktiivin täytäntöönpanoa ja sitä, miten oikeus oikeusapuun rikosoikeudellisissa menettelyissä ja eurooppalaista pidätysmääräystä koskevissa menettelyissä on toteutunut.
   11 artikla
   Suojan tason säilyttäminen
   Tämän direktiivin säännösten ei ole katsottava rajoittavan perusoikeuskirjassa, Euroopan ihmisoikeussopimuksessa tai muissa asiaa koskevissa kansainvälisen oikeuden määräyksissä tai minkään jäsenvaltion oikeudessa turvattuja oikeuksia tai menettelyllisiä takeita eikä poikkeavan niistä, jos nämä tarjoavat tätä direktiiviä korkeatasoisemman suojan.
   12 artikla
   Saattaminen osaksi kansallista lainsäädäntöä
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 25 päivänä toukokuuta 2019. Niiden on ilmoitettava tästä komissiolle viipymättä.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä säännellyistä kysymyksistä antamansa kansalliset säännökset kirjallisina tiedoksi komissiolle.
   13 artikla
   Voimaantulo
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   14 artikla
   Osoitus
   Tämä direktiivi on osoitettu jäsenvaltioille perussopimusten mukaisesti.

      Tehty Strasbourgissa 26 päivänä lokakuuta 2016.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         I. LESAY

      (1)  EUVL C 226, 16.7.2014, s. 63.

      (2)  Euroopan parlamentin kanta, vahvistettu 4. lokakuuta 2016 (ei vielä julkaistu virallisessa lehdessä), ja neuvoston päätös, tehty 13. lokakuuta 2016.

      (3)  Euroopan parlamentin ja neuvoston direktiivi 2013/48/EU, annettu 22 päivänä lokakuuta 2013, oikeudesta käyttää avustajaa rikosoikeudellisissa menettelyissä ja eurooppalaista pidätysmääräystä koskevissa menettelyissä sekä oikeudesta saada tieto vapaudenmenetyksestä ilmoitetuksi kolmannelle osapuolelle ja pitää vapaudenmenetyksen aikana yhteyttä kolmansiin henkilöihin ja konsuliviranomaisiin (EUVL L 294, 6.11.2013, s. 1).

      (4)  Neuvoston puitepäätös 2002/584/YOS, tehty 13 päivänä kesäkuuta 2002, eurooppalaisesta pidätysmääräyksestä ja jäsenvaltioiden välisistä luovuttamismenettelyistä (EYVL L 190, 18.7.2002, s. 1).

      (5)  EUVL C 295, 4.12.2009, s. 1.

      (6)  EUVL C 115, 4.5.2010, s. 1.

      (7)  Euroopan parlamentin ja neuvoston direktiivi 2010/64/EU, annettu 20 päivänä lokakuuta 2010, oikeudesta tulkkaukseen ja käännöksiin rikosoikeudellisissa menettelyissä (EUVL L 280, 26.10.2010, s. 1).

      (8)  Euroopan parlamentin ja neuvoston direktiivi 2012/13/EU, annettu 22 päivänä toukokuuta 2012, tiedonsaantioikeudesta rikosoikeudellisissa menettelyissä (EUVL L 142, 1.6.2012, s. 1).

      (9)  Euroopan parlamentin ja neuvoston direktiivi (EU) 2016/343, annettu 9 päivänä maaliskuuta 2016, eräiden syyttömyysolettamaan liittyvien näkökohtien ja läsnäoloa oikeudenkäynnissä koskevan oikeuden lujittamisesta rikosoikeudellisissa menettelyissä (EUVL L 65, 11.3.2016, s. 1).

      (10)  Euroopan parlamentin ja neuvoston direktiivi (EU) 2016/800, annettu 11 päivänä toukokuuta 2016, rikoksesta epäiltyjä tai syytettyjä lapsia koskevista menettelytakeista rikosoikeudellisissa menettelyissä (EUVL L 132, 21.5.2016, s. 1).


Avis juridique important

|

31974L0412

Neuvoston direktiivi 74/412/ETY, annettu 1 päivänä elokuuta 1974, elintarvikkeissa sallittuja hapettumisenestoaineita koskevan jäsenvaltioiden lainsäädännön lähentämisestä annetun direktiivin N:o 70/357/ETY muuttamisesta ensimmäisen kerran

Virallinen lehti nro L 221 , 12/08/1974 s. 0018 - 0018 Suomenk. erityispainos Alue 13 Nide 4 s. 0057  Kreikank. erityispainos: Luku 03 Nide 11 s. 0040  Ruotsink. erityispainos Alue 13 Nide 4 s. 0057  Espanjank. erityispainos: Luku 13 Nide 4 s. 0030  Portugalink. erityispainos: Luku 13 Nide 4 s. 0030

NEUVOSTON DIREKTIIVI,annettu 1 päivänä elokuuta 1974,elintarvikkeissa sallittuja hapettumisenestoaineita koskevan jäsenvaltioiden lainsäädännön lähentämisestä annetun direktiivin N:o 70/357/ETY muuttamisesta ensimmäisen kerran (74/412/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 artiklan,ottaa huomioon komission ehdotuksen,sekä katsoo, ettäelintarvikkeissa sallittuja hapettumisenestoaineita koskevan jäsenvaltioiden lainsäädännön lähentämisestä 13 päivänä heinäkuuta 1970 annetun neuvoston direktiivin N:o 70/357/ETY(1) 2 artiklan mukaan jäsenvaltiot voivat kolmen vuoden ajan mainitun direktiivin tiedoksi antamisesta pitää voimassa kansallisen lainsäädäntönsä, jonka mukaan kalsiumdinatriummetylendiamintetra-asetaatin, propylgallaatin ja suoraketjuisten C14 ja C18 rasvahappojen l-askorbiinihappoestereiden käyttö elintarvikkeissa on sallittua,liittymisasiakirjan(2) liitteessä VII olevan IX luvun 3 kohdan mukaan uudet jäsenvaltiot saavat 31 päivään joulukuuta 1977 asti pitää voimassa propylgallaatin käyttöä elintarvikkeissa koskevan liittymishetkellä voimassa olevan kansallisen lainsäädäntönsä,näiden tuotteiden hyöty elintarvikkeissa on teknologiselta kannalta todistettu yhteisön tasolla,eräiden jäsenvaltioiden lainsäädännössä näiden tuotteiden käyttö on edelleen sallittua,tilanne on arvioitava uudelleen viimeisimmän tieteellisen ja toksikologisen tiedon perusteella,komission 16 päivänä huhtikuuta 1974 tehdyllä päätöksellä(3) perustettu elintarvikealan tiedekomitea ei vielä ole saanut päätökseen näiden tietojen tutkimusta, jaei siten ole vielä mahdollista tehdä lopullista päätöstä näiden aineiden sallimisesta yhteisön tasolla,ON ANTANUT TÄMÄN DIREKTIIVIN:1 artiklaKorvataan direktiivin N:o 70/357/ETY 2 artiklan ensimmäinen alakohta 13 päivästä heinäkuuta 1974 seuraavasti:"Poiketen siitä, mitä 1 artiklassa säädetään, jäsenvaltiot saavat 31 päivään joulukuuta 1977 asti pitää voimassa kansallisen lainsäädäntönsä, jonka mukaan kalsiumdinatriummetylendiamintetra-asetaatin, propylgallaatin ja suoraketjuisten C14 ja C18 rasvahappojen l-askorbiinihappoestereiden käyttö elintarvikkeissa on sallittua."2 artiklaTämä direktiivi on osoitettu kaikki jäsenvaltioille.Tehty Brysselissä 1 päivänä elokuuta 1974.Neuvoston puolestaPuheenjohtajaB. DESTREMAU(1) EYVL N:o L 157, 18.7.1970, s. 31(2) EYVL N:o L 73, 27.3.1972, s. 14(3) EYVL N:o L 136, 20.5.1974, s. 1


Avis juridique important

|

31985L0579

Neuvoston direktiivi 85/579/ETY, annettu 20 päivänä joulukuuta 1985, maanteiden kansallisen ja kansainvälisen henkilöliikenteen harjoittajan ammattiin pääsystä annetun direktiivin 74/562/ETY muuttamisesta Espanjan ja Portugalin liittymisen vuoksi

Virallinen lehti nro L 372 , 31/12/1985 s. 0035 - 0035 Suomenk. erityispainos Alue 7 Nide 3 s. 0136  Espanjank. erityispainos: Luku 07 Nide 4 s. 0043  Ruotsink. erityispainos Alue 7 Nide 3 s. 0136  Portugalink. erityispainos: Luku 07 Nide 4 s. 0043

NEUVOSTON DIREKTIIVI,annettu 20 päivänä joulukuuta 1985,maanteiden kansallisen ja kansainvälisen henkilöliikenteen harjoittajan ammattiin pääsystä annetun direktiivin 74/562/ETY muuttamisesta Espanjan ja Portugalin liittymisen vuoksi (85/579/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen,ottaa huomioon Espanjan ja Portugalin liittymisasiakirjan ja erityisesti sen 396 artiklan,ottaa huomioon komission ehdotuksen,sekä katsoo, ettädirektiiviä 74/562/ETY (), sellaisena kuin se on muutettuna direktiivillä 80/1179/ETY (), olisi muutettava Espanjan ja Portugalin liittymisen vuoksi,liittymisasiakirjan 27 artiklan mukaan direktiiviä 74/562/ETY () olisi muutettava liittymisasiakirjan liitteen II suuntaviivojen mukaisesti, jotta huolehdittaisiin siitä, että Espanjan ja Portugalin ammatissa jo toimivien liikenteenharjoittajien oikeudet turvataan samoin edellytyksin kuin nykyisten jäsenvaltioiden liikenteenharjoittajien oikeudet, jaliittymissopimuksen 2 artiklan 3 kohdan mukaan yhteisöjen toimielimet voivat ennen liittymistä ryhtyä liittymisasiakirjan 396 artiklassa tarkoitettuihin toimenpiteisiin, jotka tulevat voimaan edellyttäen, että tämä sopimus tulee voimaan, sen voimaantulopäivänä,ON ANTANUT TÄMÄN DIREKTIIVIN:1 artikla Lisätään neuvoston direktiivin 74/562/ETY 4 artiklaan kohta seuraavasti:"4. Korvataan 1 ja 2 kohdassa mainitut päivämäärät Espanjan ja Portugalin osalta seuraavasti:- korvataan 1 kohdassa mainittu päivämäärä "1 päivää tammikuuta 1978" päivämäärällä "1 päivää tammikuuta 1986";- korvataan 2 kohdassa mainitut päivämäärät "31 päivän joulukuuta 1974", "1 päivää tammikuuta 1978" ja "1 päivää tammikuuta 1980" vastaavasti päivämäärillä "31 päivän joulukuuta 1982", "1 päivää tammikuuta 1986" ja "1 päivää tammikuuta 1988"."2 artikla Tätä direktiiviä sovelletaan 1 päivästä tammikuuta 1986 alkaen edellyttäen, että Espanjan ja Portugalin liittymissopimus tulee voimaan.3 artikla Tämä direktiivi on osoitettu kaikille jäsenvaltioille.Tehty Brysselissä 20 päivänä joulukuuta 1985.Neuvoston puolestaPuheenjohtajaR. KRIEPS() EYVL N:o L 308, 19.11.1974, s. 23() EYVL N:o L 350, 23.12.1980, s. 42


Avis juridique important

|

31987L0064

Neuvoston direktiivi 87/64/ETY, annettu 30 päivänä joulukuuta 1986, eläinten terveyttä koskevista seikoista yhteisön sisäisessä tuoreen lihan kaupassa annetun direktiivin 72/461/ETY sekä terveyttä ja eläinlääkintää koskevista ongelmista nautaeläinten ja sikojen sekä tuoreen lihan tuonnissa kolmansista maista annetun direktiivin 72/462/ETY muuttamisesta

Virallinen lehti nro L 034 , 05/02/1987 s. 0052 - 0053 Suomenk. erityispainos Alue 3 Nide 22 s. 0128  Ruotsink. erityispainos Alue 3 Nide 22 s. 0128

NEUVOSTON DIREKTIIVI,annettu 30 päivänä joulukuuta 1986,eläinten terveyttä koskevista seikoista yhteisön sisäisessä tuoreen lihan kaupassa annetun direktiivin 72/461/ETY sekä terveyttä ja eläinlääkintää koskevista ongelmista nautaeläinten ja sikojen sekä tuoreen lihan tuonnissa kolmansista maista annetun direktiivin 72/462/ETY muuttamisesta (87/64/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen, ja erityisesti sen 100 ja 113 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),sekä katsoo, ettäneuvoston direktiivissä 72/461/ETY(4), sellaisena kuin se on viimeksi muutettuna direktiivillä 84/643/ETY(5), vahvistetaan terveysvaatimukset, jotka niiden eläinten on täytettävä, joista saatu tuore liha tulee yhteisön sisäiseen kauppaan; direktiivissä 72/462/ETY(6), sellaisena kuin se on viimeksi muutettuna direktiivillä 83/91/ETY(7), vahvistetaan terveyttä ja eläinlääkintää koskevat vaatimukset nautaeläinten ja sikojen ja tuoreen lihan tuonnissa kolmansista maista,nämä direktiivit koskevat rauhasia ja elimiä, veri mukaan luettuna; näitä tarvitaan suuria määriä jäsenvaltioiden farmaseuttisia tuotteita valmistavissa teollisuuslaitoksissa lääketieteelliseen ja eläinlääketieteelliseen käyttöön tarvittavien uutteiden ja entsyymien saatavuuden turvaamiseksi,siksi on tarpeen antaa jäsenvaltioille mahdollisuus sallia farmaseuttisiin tuotantotarkoituksiin tulevien rauhasten ja elinten, veri mukaan luettuna, vapaampi tuonti kolmansista maista; näiden raaka-aineiden asianmukaisen ja tiettyihin tarkoituksiin rajoittuvan hyväksikäytön turvaamiseksi on syytä myöntää tällainen lupa ainoastaan tiettyjen, yhteisön menettelyn mukaan määritettävien ehtojen tullessa täytetyiksi, jayhteisön etusijan säilyttämiseksi on tarpeen soveltaa samoja helpotuksia farmaseuttisiin tuotantotarkoituksiin tulevien rauhasten ja elinten, veri mukaan luettuna, yhteisön sisäiseen kauppaan tietyin vähimmäisehdoin, joiden avulla turvataan näiden raaka-aineiden asianmukainen ja tiettyihin tarkoituksiin rajoittuva hyväksikäyttö,ON ANTANUT TÄMÄN DIREKTIIVIN:1 artiklaLisätään direktiivin 72/461/ETY 3 artiklaan seuraava kohta:"d) Jäsenvaltiot voivat kuitenkin 31 päivään joulukuuta 1996 asti a, b ja c kohtaa noudattaen, mutta 8 a artiklan säännösten estämättä, antaa eläinlääkintäviranomaisten myöntämin valtuuksin luvan farmaseuttista tuotantoa harjoittavan teollisuuden raaka-aineina käytettävien rauhasten ja elinten, veri mukaan luettuna, tuontiin alueelleen.Tämä lupa edellyttää kuitenkin, että kyseisten materiaalien tunnistamiseen, pakkaamiseen, kuljetukseen, varastointiin, käsittelyyn ja valmistukseen ja valmistusjätteen käsittelyyn liittyviä määräyksiä on noudatettava siten, että kaikki ihmisten ja eläinten terveyttä uhkaavat vaarat on poistettu."2 artiklaLiitetään direktiivin 72/462/ETY 16 artiklan sisältö 1 kohdan sisällöksi ja lisätään seuraava kohta:"2. Jäsenvaltiot voivat kuitenkin 31 päivään joulukuuta 1996 asti sallia farmaseuttista tuotantoa harjoittavan teollisuuden raaka-aineina käytettävien rauhasten ja elinten, veri mukaan luettuna, tuonnin kolmansista maista, jotka ovat 3 artiklan 1 kohdan perusteella laaditussa luettelossa ja jotka eivät ole tuontikiellossa.Mainitussa tuonnissa noudatettavista yleisistä ehdoista säädetään 30 artiklassa säädettyä menettelyä noudattaen.Jäsenvaltioiden voidaan 29 artiklassa säädetyn menettelyn mukaisesti sallia tuoda mainittuja raaka-aineita, jotka ovat peräisin kolmansista maista, jotka eivät sisälly ensimmäisessä alakohdassa tarkoitettuun luetteloon kyseisten kolmansien maiden terveydellisen tilanteen mukaisin edellytyksin.Mainittua tuontia koskevat edellytykset, jotka on vahvistettu toisessa ja kolmannessa alakohdassa säädettyjä menettelyjä noudattaen, eivät saa olla vastaavia yhteisön sisäistä kauppaa koskevia ehtoja sallivampia."3 artiklaNeuvosto tarkastelee komission antaman kertomuksen perusteella - siihen liittyvine mahdollisine ehdotuksineen - 1 päivään heinäkuuta 1995 mennessä uudelleen direktiivin 72/461/ETY 3 artiklan d kohdassa ja direktiivin 72/462/ETY 16 artiklan 2 kohdassa säädettyjä poikkeuksia.4 artiklaJäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1988. Niiden on ilmoitettava tästä komissiolle viipymättä.5 artiklaTämä direktiivi on osoitettu kaikille jäsenvaltioille.Tehty Brysselissä 30 päivänä joulukuuta 1986.Neuvoston puolestaPuheenjohtajaG. SHAW(1) EYVL N:o C 68, 15.3.1985, s. 5(2) EYVL N:o C 175, 15.7.1985, s. 262(3) EYVL N:o C 218, 29.8.1985, s. 7(4) EYVL N:o L 302, 31.12.1972, s. 24(5) EYVL N:o L 339, 27.12.1984, s. 27(6) EYVL N:o L 302, 31.12.1972, s. 28(7) EYVL N:o L 59, 5.3.1983, s. 34


Avis juridique important

|

31988L0359

Neuvoston direktiivi 88/359/ETY, annettu 24 päivänä kesäkuuta 1988, siemenperunoiden pitämisestä kaupan annetun direktiivin 66/403/ETY muuttamisesta

Virallinen lehti nro L 174 , 06/07/1988 s. 0051 - 0051 Suomenk. erityispainos Alue 3 Nide 26 s. 0238  Ruotsink. erityispainos Alue 3 Nide 26 s. 0238

NEUVOSTON DIREKTIIVI,annettu 24 päivänä kesäkuuta 1988,siemenperunoiden pitämisestä kaupan annetun direktiivin 66/403/ETY muuttamisesta (88/359/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 43 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo, ettäsiemenperunoiden pitämisestä kaupan 14 päivänä kesäkuuta 1966 annetussa neuvoston direktiivissä 66/403/ETY(3), sellaisena kuin se on viimeksi muutettuna direktiivillä 87/374/ETY(4), säädetään, että periaatteessa tietyistä päivämääristä alkaen jäsenvaltiot eivät enää voi itse omalla vastuullaan todeta kolmansissa maissa korjattujen siemenperunoiden vastaavuutta yhteisössä korjattujen ja tämän direktiivin säännösten mukaisten siemenperunoiden kanssa,kuitenkin yhteisön vastaavuustoteamukseen tähtäävän työn oltua vielä kesken kaikkien asianomaisten kolmansien maiden osalta mainitun direktiivin 15 artiklan 2 a kohdassa annetaan jäsenvaltioille lupa pidentää 31 päivään maaliskuuta 1987 jo tehtyjen vastaavuustoteamusten voimassaoloaikaa tiettyjen maiden osalta, joita yhteisön toteamuksissa ei tarkoiteta,kyseistä työtä ei vieläkään ole saatu päätökseen, joten mainittu viimeinen päivämäärä olisi korvattava myöhemmällä päivämäärällä, jadirektiivin 66/403/ETY 15 artiklan 2 a kohdan nykyinen teksti voisi aiheuttaa epäselvyyksiä, ja sen vuoksi sitä olisi yksinkertaistettava,ON ANTANUT TÄMÄN DIREKTIIVIN:1 artikla Muutetaan direktiivin 66/403/ETY 15 artiklan 2 a kohta seuraavasti:a) korvataan ensimmäisessä virkkeessä päivämäärä "31 päivänä maaliskuuta 1987" päivämäärällä "31 päivänä maaliskuuta 1988" ja poistetaan sanat "ennen 1 päivää heinäkuuta 1975";b) poistetaan toinen virke.2 artikla Tämä direktiivi on osoitettu kaikille jäsenvaltioille.Tehty Luxemburgissa 24 päivänä kesäkuuta 1988.Neuvoston puolestaM. BANGEMANNPuheenjohtaja(1) EYVL N:o L 111, 28.4.1988, s. 9(2) Lausunto on annettu 17 päivänä kesäkuuta 1988.(3) EYVL N:o L 125, 11.7.1966, s. 2320/66(4) EYVL N:o L 197, 18.7.1987, s. 36


Avis juridique important

|

31966L0454

Neuvoston direktiivi 66/454/ETY, annettu 28 päivänä heinäkuuta 1966, lääkevalmisteita koskevien lakien, asetusten ja hallinnollisten määräysten lähentämisestä 26 päivänä tammikuuta 1965 annetun direktiivin 22 artiklan muuttamisesta

Virallinen lehti nro 144 , 05/08/1966 s. 2658 - 2658 Suomenk. erityispainos Alue 13 Nide 1 s. 0085  Tanskank. erityispainos: Sarja I Alue 1965-1966 s. 0148  Ruotsink. erityispainos Alue 13 Nide 1 s. 0085  Englannink. erityispainos: Sarja I Alue 1965-1966 s. 0168  - 0168

NEUVOSTON DIREKTIIVI,annettu 28 päivänä heinäkuuta 1966,lääkevalmisteita koskevien lakien, asetusten ja hallinnollisten määräysten lähentämisestä 26 päivänä tammikuuta 1965 annetun direktiivin 22 artiklan muuttamisesta(66/454/ETY)EUROOPAN TALOUSYHTEISÖN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 artiklan,ottaa huomioon lääkevalmisteita koskevien lakien, asetusten ja hallinnollisten määräysten lähentämisestä 26 päivänä tammikuuta 1965 annetun direktiivin(1),ottaa huomioon komission ehdotuksen,sekä katsoo, ettätyön edistyminen edellyttää 26 päivänä tammikuuta 1965 annetun direktiivin 22 artiklan mukaisen määräajan pidentämistä,ON ANTANUT TÄMÄN DIREKTIIVIN:1 artiklaPidennetään 26 päivänä tammikuuta 1965 annetun neuvoston direktiivin 22 artiklan mukaisen määräaikaa 31 päivään joulukuuta 1966.2 artiklaTämä direktiivi on osoitettu kaikille jäsenvaltioille.Tehty Brysselissä 28 päivänä tammikuuta 1966.Neuvoston puolestaPuheenjohtajaS. A. POSTHUMUS(1) EYVL N:o 22, 9.2.1965, s. 369/65


Avis juridique important

|

31998L0028

Komission direktiivi 98/28/EY, annettu 29 päivänä huhtikuuta 1998, poikkeuksen myöntämisestä elintarvikehygieniasta annetun direktiivin 93/43/ETY tiettyjen säännösten soveltamisesta irtotavarana meritse kuljetettavan raakasokerin osalta (ETA:n kannalta merkityksellinen teksti)

Virallinen lehti nro L 140 , 12/05/1998 s. 0010 - 0011

KOMISSION DIREKTIIVI 98/28/EY,annettu 29 päivänä huhtikuuta 1998,poikkeuksen myöntämisestä elintarvikehygieniasta annetun direktiivin 93/43/ETY tiettyjen säännösten soveltamisesta irtotavarana meritse kuljetettavan raakasokerin osalta (ETA:n kannalta merkityksellinen teksti) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon elintarvikehygieniasta 14 päivänä kesäkuuta 1993 annetun neuvoston direktiivin 93/43/ETY (1) ja erityisesti sen 3 artiklan 3 kohdan,sekä katsoo, ettätiedot osoittavat, että direktiivin 93/43/ETY liitteessä olevan IV luvun 2 kohdan toisen alakohdan, joka koskee elintarvikkeiden kuljetukseen tarkoitetuissa kuljetusastioissa ja/tai säiliöissä/tankeissa irtotavarana kuljetettavia nestemäisessä, rakeisessa tai jauhemaisessa muodossa olevia elintarvikkeita, soveltaminen ei ole käytännöllistä ja että se aiheuttaa tarpeettoman raskaan taakan elintarvikealalle, kun sitä sovelletaan sellaisen raakasokerin merikuljetukseen, jota ei ole tarkoitettu käytettäväksi elintarvikkeena eikä elintarvikkeiden ainesosana ilman täysimittaista ja tehokasta puhdistusta,on kuitenkin tarpeen varmistaa, että poikkeuksen myöntäminen ei muuta kansanterveyden suojelun tasoa, määräämällä edellytyksiä tällaisen poikkeuksen myöntämiselle,elintarvikkeiden merikuljetukseen tarkoitettuja kuljetusastioita ja/tai säiliöitä/tankkeja ei ole riittävästi saatavilla sellaisen raakasokerin kaupan jatkuvuuden varmistamiseksi, jota ei ole tarkoitettu käytettäväksi elintarvikkeena eikä elintarvikkeiden ainesosana ilman täysimittaista ja tehokasta puhdistusta,viime vuosien kokemus on osoittanut, että puhdistettu sokeri ei ollut saastunutta, kun raakasokeri kuljetettiin meritse irtotavarana kuljetusastioissa ja/tai säiliöissä/tankeissa, joita ei ole tarkoitettu elintarvikkeiden kuljetukseen; toisaalta olisi vahvistettava, että aiemmin kuljetukseen käytetyt, elintarvikkeiden kuljetukseen tarkoitetut kuljetusastiat ja/tai säiliöt/tankit on puhdistettu tehokkaasti ja että puhdistusmenettelyä pidetään ratkaisevana puhdistetun sokerin kokonaisturvallisuuden ja terveellisyyden kannalta,direktiivin 93/43/ETY 8 artiklan mukaisesti jäsenvaltioilla on velvollisuus toteuttaa valvonta tämän direktiivin täytäntöönpanon varmistamiseksi,tässä direktiivissä säädettyä erityispoikkeusta sovelletaan rajoittamatta direktiivin 93/43/ETY yleisten säännösten soveltamista,elintarvikealan tiedekomiteaa on kuultu, jatämän direktiivin säännökset ovat pysyvän elintarvikekomitean lausunnon mukaiset,ON ANTANUT TÄMÄN DIREKTIIVIN:1 artikla Tällä direktiivillä myönnetään poikkeus direktiivin 93/43/ETY liitteessä olevan IV luvun 2 kohdan toisen alakohdan määräyksistä, ja siinä säädetään vastaavat edellytykset kansanterveyden suojelun sekä kyseisten elintarvikkeiden turvallisuuden ja terveellisyyden varmistamiseksi.2 artikla 1. Sellaisen raakasokerin, jota ei ole tarkoitettu käytettäväksi elintarvikkeena eikä elintarvikkeiden ainesosana ilman täysimittaista ja tehokasta puhdistusta, kuljettaminen meritse irtotavarana on sallittua kuljetusastioissa ja/tai säiliöissä/tankeissa, joita ei ole tarkoitettu yksinomaan elintarvikkeiden kuljetukseen.2. Edellä 1 kohdassa tarkoitettujen kuljetusastioiden ja/tai säiliöiden/tankkien on täytettävä seuraavat edellytykset:- ennen raakasokerin kuormaamista sekä kuljetusastiat ja/tai säiliöt/tankit on puhdistettava huolellisesti edellisen kuljetuksen jäämien ja muiden epäpuhtauksien poistamiseksi ja tarkistettava sen varmistamiseksi, että tällaiset jäämät on poistettu tehokkaasti,- kuljetusastiassa ja/tai säiliössä/tankissa ei saa kuljettaa nestemäistä irtotavaraa välittömästi ennen raakasokeria.3 artikla 1. Raakasokerin merikuljetuksesta vastaavien elintarvikealan toimoiden on säilytettävä asiakirjat, joissa kuvataan yksityiskohtaisesti kyseisessä kuljetusastiassa ja/tai säiliössä/tankissa välittömästi tätä ennen kuljetettu lasti sekä ennen raakasokerin kuljetusta tehdyn puhdistuksen tyyppi ja tehokkuus.2. Asiakirjojen on oltava lähetyksen mukana puhdistamoon tehtävän kuljetuksen kaikissa vaiheissa, ja puhdistamon on säilytettävä niistä jäljennös. Asiakirjoihin on merkittävä selvästi ja pysyvästi yhdellä tai useammalla yhteisön kielellä ilmaisu "Tämä tuote on puhdistettava ennen sen käyttöä ihmisravinnoksi".3. Raakasokerin kuljetuksesta ja/tai puhdistuksesta vastaavien elintarvikealan toimoiden on pyydettäessä annettava toimivaltaisille elintarvikkeiden valvontaviranomaisille 1 ja 2 kohdassa tarkoitetut asiakirjat.4 artikla 1. Muuhun kuin yksinomaan elintarvikkeiden kuljetukseen tarkoitetuissa kuljetusastioissa ja/tai säiliöissä/tankeissa meritse kuljetettu raakasokeri on puhdistettava täysimääräisesti ja tehokkaasti ennen kuin sitä pidetään elintarvikkeeksi tai elintarvikkeiden ainesosaksi sopivana.2. Kuljetuksesta ja puhdistuksesta vastaavien elintarvikealan toimoiden on pidettävä ennen raakasokerin kuormausta tehtävää puhdistusta ratkaisevana puhdistetun sokerin turvallisuuden ja terveellisyyden kannalta direktiivin 93/43/ETY 3 artiklan 2 kohdan mukaisesti, ottaen huomioon kuljetusastiassa ja/tai säiliössä/tankissa aiemmin kuljetetun lastin luonteen.5 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä elokuuta 1998. Niiden on ilmoitettava tästä komissiolle viipymättä.2. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.6 artikla Tämä direktiivi tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.7 artikla Tämä direktiivi on osoitettu kaikille jäsenvaltioille.Tehty Brysselissä 29 päivänä huhtikuuta 1998.Komission puolestaMartin BANGEMANNKomission jäsen(1) EYVL L 175, 19.7.1993, s. 1


Avis juridique important

|

31979L0076

Komission direktiivi 79/76/ETY, annettu 21 päivänä joulukuuta 1978, kahden tekstiilikuidun sekoitteisiin sovellettavia tiettyjä kvantitatiivisiä analyysimenetelmiä koskevan jäsenvaltioiden lainsäädännön lähentämisestä annetun neuvoston direktiivin 72/276/ETY mukauttamisesta tekniikan kehitykseen

Virallinen lehti nro L 017 , 24/01/1979 s. 0017 - 0018 Suomenk. erityispainos Alue 13 Nide 9 s. 0148  Kreikank. erityispainos: Luku 13 Nide 8 s. 0024  Ruotsink. erityispainos Alue 13 Nide 9 s. 0148  Espanjank. erityispainos: Luku 13 Nide 9 s. 0158  Portugalink. erityispainos: Luku 13 Nide 9 s. 0158

KOMISSION DIREKTIIVI,annettu 21 päivänä joulukuuta 1978,kahden tekstiilikuidun sekoitteisiin sovellettavia tiettyjä kvantitatiivisiä analyysimenetelmiä koskevan jäsenvaltioiden lainsäädännön lähentämisestä annetun neuvoston direktiivin 72/276/ETY mukauttamisesta tekniikan kehitykseen (79/76/ETY)EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen ja erityisesti sen 100 artiklan,ottaa huomioon kahden tekstiilikuidun sekoitteisiin sovellettavia tiettyjä kvantitatiivisia analyysimenetelmiä koskevan jäsenvaltioiden lainsäädännön lähentämisestä 17 päivänä heinäkuuta 1972 annetun neuvoston direktiivin 72/276/ETY(1),sekä katsoo, ettädirektiivissä 72/276/ETY vahvistetaan tiettyihin kahden tekstiilikuidun sekoitteisiin sovellettavat yhtenäiset menetelmät, joilla jäsenvaltioissa suoritetuissa virallisissa tarkastuksissa määritetään näiden tekstiilituotteiden kuitukoostumus sekä näytteen esikäsittelyn että sen kvantitatiivisen analyysin osalta,on osoittautunut tarpeelliseksi mukauttaa direktiivin 72/276/ETY liitteessä II esitetyt menetelmät N:o 3 ja N:o 6 tieteen ja tekniikan uusimpaan kehitykseen; tätä tarkoitusta varten tehtävät muutokset ovat olennaisia näiden menetelmien käyttöön ottamisen ja käytön kannalta,tämän direktiivin säännökset ovat neuvoston direktiivin 72/276/ETY 5 artiklassa säädetyn tekstiilien analyysimenetelmien mukauttamista tekniikan kehitykseen käsittelevän komitean lausunnon mukaiset, jadirektiivin täytäntöön panemiseksi tarvittavien kansallisten säännösten voimaantulolle on tarpeen säätää aikainen päivämäärä; sen vuoksi voimaantulopäivän olisi oltava kuuden kuukauden kuluessa tämän direktiivin tiedoksi antamisesta,ON ANTANUT TÄMÄN DIREKTIIVIN:1 artiklaMuutetaan neuvoston direktiivin 72/276/ETY liitteessä II olevan 2 jakson menetelmät N:o 3 ja N:o 6 tämän direktiivin liitteen mukaisesti.2 artikla1. Jäsenvaltioiden on saatettava tämän direktiivin noudattamisen edellyttämät säännökset voimaan kuuden kuukauden kuluessa sen tiedoksi antamisesta ja ilmoitettava tästä komissiolle viipymättä.2. Kun tämä direktiivi on annettu tiedoksi, jäsenvaltioiden on huolehdittava, että valmisteilla olevat ehdotukset tässä direktiivissä tarkoitettuja kysymyksiä koskeviksi laeiksi, asetuksiksi ja hallinnollisiksi määräyksiksi, jotka jäsenvaltiot aikovat antaa, toimitetaan komissiolle riittävän ajoissa, jotta se voi esittää huomautuksensa.3 artiklaTämä direktiivi on osoitettu kaikille jäsenvaltioille.Tehty Brysselissä 21 päivänä joulukuuta 1978.Komission puolestaRichard BURKEKomission jäsen(1) EYVL N:o L 173, 31.7.1972, s. 1LIITEMuutos 17 päivänä heinäkuuta 1972 annetun neuvoston direktiivin 72/276/ETY liitteessä II olevaan 2 jaksoon>TAULUKON PAIKKA>